زیمبابوه پرزیدنتی رابرت موگابه‌نین حیات یولداشی، دونیانین ان یاش‌لی لیدئری اولان موگابه‌یه یئرینه گئچه‌جک آدی تعیین ائتمه‌سی اوچون اولتیماتوم وئردی.
زیمبابوه‌نین 93 یاشین‌داکی دؤولت باشقانی موگابه، یئرینه گئچه‌جک شخصی اؤزو دئییل ده لیدئری اولدوغو اقتدار پارتیسی طرفین‌دن زامانی گلدیگینده سئچیله‌جیی یولون‌داکی اصراری اوزون‌دن باش خاتون گریس موگابه ایله فیکیر آیری‌لیغینا دوشدو.
دؤولت تلویزیونونون خبرینه گؤره، پارتینین قادین قول‌لاری کنفرانسیندا دانیشان گریس موگابه، حیات یولداشینا خلیفه‌نی سئچمه‌سی اوچون باسقی ائتدی و بونون باشقا اؤلکه‌لرده ده مد حالینا گلدیگینی سؤیله‌دی.
تلویزیون، موگابه‌نین ده قاتیلدیغی ییغینجاغا باغلی خبرده،
"باش خاتون، موگابه‌نین یئرینه گئچه‌جک شخصی سئچمه‌سی‌نین یانلیش بیر طرفی اولمادیغینی، بونون بوتون عضو‌لرین بیر نامیزدین اطرافیندا توپلانماسینا ایمکان تانییاجاغینی سؤیله‌دی" ایفاده‌لرینه ده یئر وئردی.
بو آرادا موگابه، ییغینجاقدا دانیشمادی.
دونیانین ان یاش‌لی لیدئری اولان موگابه‌نین اؤلومونون آردین‌دان یئرینه کیمین گئچه‌جیی پارتی ایچین‌دکی حرارت‌لی دارتیشما‌لارین اساس قونوسو. ایکییه بؤلونن پارتیده بیر طرف زیمبابوه دؤولت باشقان کؤمکچی‌سی امرسون منانگاگوایا، او بیری فانادسا گریس موگابه‌یه دستک وئریر.
